Kanpoko Hebridak

Kanpoko Hebridak edo Mendebaldeko uharteak (ingelesez: Outer Hebrides edo Western Isles; Eskoziako gaeleraz: Na h-Eileanan Siar, nə ˈhelanən ˈʃiəɾ ahoskatua; eskozieraz Ooter Hebrides) Eskoziako ipar-mendebaldean kokatzen den uharte multzo bat da, Ipar Ozeano Atlantikoan. Administratiboki Comhairle nan Eilean Siar eskualdea osatzen dute. Guztira 3.071 km2-ko azalera daukate, 26.370 biztanleekin 2005ean (9 biz./km2). Uharte gehienak populaturik gabe daude. Stornoway hiriburua da eta 5.602 biztanle ditu. Lewis eta Harrisen dago kokatuta. Hebrida uharteak osatzen dituzte Barrukoekin batera. Historia 1266an, Pertheko Itunaren bidez, Eskoziaren eskuetara igaro zen Norvegiaren kontrolpean 200 urtez egon ondoren. 1918an sortu zuten gaur egungo administrazio sistema uharteetarako. Uharteak Uharte nagusiak Lewis eta Harris: 19.918 biztanle. South Uist: 1.818 biz. North Uist: 1.271 biz. Benbecula: 1.219 biz. Barra: 1.078 biz. Uharte txikiak Scalpay: 322 biz. Great Bernera: 233 biz. Grimsay: 201 biz. Berneray: 136 biz. Eriskay: 133 biz. Vatersay: 94 biz. Baleshare: 49 biz. Grimsay: 19 biz. Flodda: 11 biz. Shiant uharteak Hizkuntza Gaelikodun lurraldea dugu hau, Eskozia osoan hiztun kontzentrazio gehien daukana, kopuru hau batez besteko %61koa izanik (15.723 hiztun). Lewis eta Harris (Leodhas is na Hearadh) uhartean hiztunen portzentzaia handiena dago. Bertan, Barvas/Barabhas herri txikiak dauka portzentaia garaiena herrialde osoan, ia %75a. Bestela, South Oist eta Eriskay uharteetan 1.426 hiztun daude, biztanleen %73a. Iruditegia Ikus, gainera Comhairle nan Eilean Siar eskualdea Kanpo estekak (Ingelesez) Uharteetako webgune ofiziala Hebridean Celtic Festival (Ingelesez) Hebrida uharteetako argazkiak